Tõnis Mets

Tõnis Mets (sündinud 26. detsembril 1938 Lihula vallas) on eesti agronoom, poliitik ja omavalitsustegelane.

Ta on lõpetanud 1959. aastal Lihula Keskkooli ja 1969. aastal Olustvere sovhoostehnikumi agronoomina.

Ta oli lapsena (1941. aastal) küüditatud. Aastal 1956 asutas ta põrandaaluse Eesti Vabadusvõitlejate Liidu, arreteeriti aastal 1959, oli seejärel kuus aastat Mordva ANSVs vangistuses.

Ta töötas aastatel 1968–1990 Haapsalu Maaparandusvalitsuses.

Ta osales paljudes poliitilistes meeleavaldustes, alates Hirvepargi miitingust. Ta oli ka Rahvarinde aktivist.

Aastatel 1990–1992 oli ta Eesti Vabariigi Ülemnõukogu liige, tegutsedes rahvussuhete komisjonis. 20. augustil 1991 hääletas ta Eesti iseseisvuse taastamise poolt. Ta oli ka Eesti Kongressi saadik.

Ta on olnud Lihula linnapea.

1993. aasta kohaliku omavalitsuse volikogude valimistel kandideeris ta Lihula vallavolikogusse (valimisliidu "Lihula Tulevik" ridades) ja osutus valituks. 1996. aasta kohaliku omavalitsuse volikogude valimistel kandideeris ta Lihula vallavolikogusse (valimisliidu "Ühtne Lihula" ridades) ja osutus valituks. 1999. aasta kohaliku omavalitsuse volikogude valimistel kandideeris ta Lihula vallavolikogusse (valimisliidu "Ühtne Lihula" ridades) ja ta osutus valituks.

Ta kandideeris 1995. aasta Riigikogu valimistel (Parempoolsete nimekirjas) ka Riigikogusse, kuid ei osutunud valituks.

Tunnustus
2002 Riigivapi V klassi teenetemärk
2006 Riigivapi III klassi teenetemärk

Viited 

Eesti Vabariigi Ülemnõukogu liikmed
Eesti Kongressi liikmed
Eesti linnapead
Riigivapi V klassi teenetemärgi kavalerid
Riigivapi III klassi teenetemärgi kavalerid
Sündinud 1938